《题王君静斋崇慕堂》
明代·伦以训

春风朝暮采蘋花，涧水泠泠抱屋斜。雨过琴书回手泽，月明猿鹤在山家。

名高入座孤踪远，恨人终天一念赊。垦得溪田种兰玉，国香留取遍天涯。

作者简介：广东南海人，字彦式。伦以谅弟。正德十二年进士。由编修官至南京国子监祭酒。迎母就养，母思归，即上疏奉母还乡。有《白山集》。